آخار. آز جاوید زیناللینین «آتا» (۴۹۸ ایشاره) حکایهسینی تقدیم ائدیر:
ایشه گئدنده گوناشیری اونلارا راست دوشوردوم. آتا-بالا بختور-بختور یول گئدیردیلر. یولداشیم چانتاما میوه قویاندا، بیرینی مطلق اوشاغا وئرردیم. او، گولور، یولدا ایت گؤرنده اوستونه جوموب «هورور»، سوال وئریر، تک آیاق اوسته هوپپانیر. باخ، آتانین سسی اوزاقدان ائشیدیلیر: مراد، ییخیلارسان، موراد... اوشاق اؤز کئفیندیدی: بیر-ایکی، بیر-ایکی. هردن آتاسینی یامسیلاییردی: مراد، ییخیلارسان، مراد...
چوخداندی یوخویدولار. او گون آتایا راست دوشدوم. تک آیاق اوسته هوپپانیب اؤز-اؤزونه دئییردی: مراد ییخیلارسان، مراد، بیر-ایکی... سونرا منه نه دئسه یاخشیدیر: اوغلوم اؤلدو، منه آلما وئرمیرسن؟
حؤرمتله، اؤلومدن دؤنن.
azb_Arab azb_Arab azb_Arab azb_Arab